Госпадзе, дабраславі нашую краіну. Адкрый, Госпадзе, вочы тым, хто ходзіць у цемры і лічыць гэта сьвятлом, хто каштуе горкае і лічыць гэта салодкім і хай яны ўбачаць сапраўднае сьвятло – Тваё сьвятло, хай пакаштуюць яны Тваёй прысутнасьці і пазнаюць салодкае. Збаў нас, Госпадзе, збаў краіну нашую ад заняпаду і хай яна квітнее ў Тваім сьвятле. Дай нам, Госпадзе руку Тваю для абуджэньня веры, абароны ісьціны і праслаўленьня імя Твайго. Ад усяго сэрца, шчыра памолімся пра тое, каб Госпад наш выхаваў новых дабравесьнікаў і абудзіў тых, якія ў нас ужо ёсьць. Слава Госпаду нашаму на векі вякоў. Амэн.